Wp/kab/Essaid At Maamar

Sɛid At Mɛemmer d amyaru , d amedyaz aqbayli i yettidiren di tmurt n Lalman . Ilul ass n 09 yunyu 1966, deg At Meslayen di Tizi Uzzu .

Tameddurt

Sɛid At Mɛemmer d yiwen umedyaz atrar, d amyaru aqbayli i yettidiren di tmurt n Lalman. Yedder u yeqqim d aqbayli n tidett.

Tamedyazt ines tgerrez aṭas, u nettaf deg isefra ines yakw ayen yaɛnan taqbaylit; yewwi-d af ṭaqa n isental, ger wid yecqan taqbaylit. Essaid At Maamar iseqdac tamedyazt-is s uzawan i wakken ad yejbed tamezzuɣt n win a s-id-iḥessen, ur llan ara aṭas i zemren ad xedmen akken. Taẓuri ines meqqret ama di taqbaylitiquren i yettmeslay, ama deg umgarad n isental ɣef i d-ittawi deg isefra ines, ama d Tayri, Tawacult, Imdukal, Ineɣmasen d inaẓuren iqbayliyen imucaɛen am Muḥend Arab Besaɛud , Lunis At Mengellat , Lwennas Meɛṭub , Ɛli At Ferḥat ( Ideflawen )... atg. Aseḥrireb af tutlay tamaziɣt d taqbaylit, i nettaf nezeh di tmedyazt-is.

Essaid At Maamar issufɣ-ed yiwen uḍebsi usid s w-azal-is, isem-yas : I kečč a Lunnas . D tajjmilt i ucennay Lwennas Meɛṭub.

Daɣen Essaid At Maamar yettsuqul-ed si tutlayin tiwerdanin(tiberraniyin), ladɣa seg talmanit, imi yettidir di tmurt n Lalman. ɣef umedya, llant kra n tmucuha yettwasnen di tmurt agi, i yuran watmaten Grimm . Yerra-tent-id ar tutlayt taqbaylit, admega d Hänsel akw d Gretel , iwimi yefka ismawen iqbayliyen: Ḥmiṭuc d Duduc , ak d Aschenputtel neɣ Cendrillon , iwimi isemma : M-iɣiɣden . Essaid At Maamar, ula d netta yettaru timucuha s taqbaylit. Ger tid i yettwasnen d Tiɣimit deg tiɣilt n wedrar . Essaid At Maamar yettaru aṭas imagraden, isefra, akw d idrisen deg ismal uzeṭa n Internet, ladɣa deg asmel n tasekla : imyura.net. Atnan izwal n kra n tmucuha, tijmilin, idrisen akw d isefra n Essaid At Maamar :

Idlisen yura Sɛid At Mɛemmer

Walit daɣen

Tamselyut, Iseddagen & Izdayen Iberraniyen